T20WC: ടൂര്ണമെന്റിന്റെ മികച്ച പ്ലേയിംഗ് ഇലവനെ തിരഞ്ഞെടുത്ത് ദിനേഷ് കാര്ത്തിക്ക് ഒരിന്ത്യന് താരവും ടീമില് ടി20 ലോകകപ്പില് നടത്തിയ പ്രകടനങ്ങളെ അടിസ്ഥാനമാക്കിക്കൊണ്ട് ടൂര്ണമെന്റിലെ ഏറ്റവും മികച്ച പ്ലേയിംഗ് ഇലവനെ തിരഞ്ഞെടുത്ത് ഇന്ത്യന് സീനിയര് താരവും, ക്രിക്കറ്റ് അനലിസ്റ്റുമായ ദിനേഷ് കാര്ത്തിക്ക്. ടൂര്ണമെന്റില് ബാറ്റ് കൊണ്ടും, ക്യാപ്റ്റന്സി കൊണ്ടും മികച്ച ഫോമിലുള്ള പാകിസ്ഥാന് നായകന് ബാബര് അസമിനെ ഈ ഇലവന്റെ നായകനായി തിരഞ്ഞെടുത്ത കാര്ത്തിക്ക്, ഇന്ത്യന് സ്റ്റാര് പേസര് ജസ്പ്രിത് ബുംറയേയും ഈ ഇലവനില് ഉള്പ്പെടുത്തിയിട്ടുണ്ട്. കാര്ത്തിക്ക് തിരഞ്ഞെടുത്ത ലോകകപ്പിന്റെ മികച്ച ഇലവനില് ഇടം പിടിച്ച ഏക ഇന്ത്യന് താരം കൂടിയാണ് ബുംറ. പാകിസ്ഥാന് നായകന് ബാബര് അസമും, ഇംഗ്ലണ്ടിന്റെ ജോസ് ബട്ലറുമാണ് ദിനേഷ് കാര്ത്തിക്ക് തിരഞ്ഞെടുക്കുന്ന മികച്ച ലോകകപ്പ് ഇലവന്റെ ഓപ്പണര്മാര്. ഇവരിരുമാണ് ലോകകപ്പിലെ റണ് വേട്ടയില് ഇക്കുറി ആദ്യ രണ്ട് സ്ഥാനങ്ങളില് നില്ക്കുന്നതും. ശ്രീലങ്കയുടെ ചരിത് അസലങ്കയെ മൂന്നാമതും ദക്ഷിണാഫ്രിക്കയുടെ റാസി വാന്ഡര് ഡസനെ ഈ ഇലവനിലെ നാലാം നമ്ബരിലും ചൂണ്ടിക്കാട്ടുന്ന കാര്ത്തിക്ക്, ബംഗ്ലാദേശിന്റെ ഷക്കീബ് അല്ഹസന്, ഇംഗ്ലണ്ടിന്റെ മോയിന് അലി, ശ്രീലങ്കയുടെ വാനിന്ദു ഹസരംഗ എന്നിവരെയാണ് യഥാക്രമം 5 മുതല് 7 വരെ സ്ഥാനങ്ങളിലേക്ക് തിരഞ്ഞെടുക്കുന്നത്. ഓസ്ട്രേലിയന് സൂപ്പര് താരം ആദം സാമ്ബയാണ് കാര്ത്തിക്ക് തിരഞ്ഞെടുക്കുന്ന ലോകകപ്പിലെ മികച്ച ഇലവനിലെ ഏക സ്പെഷ്യലിസ്റ്റ് സ്പിന്നര്. ന്യൂസിലന്ഡിന്റെ ട്രെന്റ് ബോള്ട്ട്, ഇന്ത്യയുടെ ജസ്പ്രിത് ബുംറ, പാകിസ്ഥാന്റെ ഷഹീന് അഫ്രീദി എന്നിവരാണ് ഈ ഇലവനിലെ പേസ് ബൗളര്മാര്. ദിനേഷ് കാര്ത്തിക്ക് തിരഞ്ഞെടുക്കുന്ന ലോകകപ്പിലെ മികച്ച ഇലവന് ഇങ്ങനെ ബാബര് അസം ക്യാപ്റ്റന്, ജോസ് ബട്ലര്, ചരിത് അസലങ്ക, റാസി വാന്ഡര്ഡസന്, ഷക്കീബ് അല്ഹസന്, മോയിന് അലി, വാനിന്ദു ഹസരംഗ, ആദം സാമ്ബ, ട്രെന്റ് ബോള്ട്ട്, ജസ്പ്രിത് ബുംറ, ഷഹീന് അഫ്രീദി